b'\n_START_ARTICLE_\nDidysis elektron\xc5\xb3-pozitron\xc5\xb3 prie\xc5\xa1prie\xc5\xa1ini\xc5\xb3 sraut\xc5\xb3 greitintuvas\n_START_SECTION_\nVeikimas\n_START_PARAGRAPH_\nLEP daleli\xc5\xb3 srautus gaudavo i\xc5\xa1 Super proton\xc5\xb3 sinchrotrono. Kaip ir visi \xc5\xbeiediniai greitintuvai, LEP susid\xc4\x97jo i\xc5\xa1 daugyb\xc4\x97s magnet\xc5\xb3, kurie nukreipdavo daleles su kr\xc5\xabvi\xc5\xb3 apskritimine trajektorija, t\xc5\xabrini\xc5\xb3 radijo da\xc5\xbenio rezonatori\xc5\xb3, skirt\xc5\xb3 dalel\xc4\x97ms greitinti, ir keturpoli\xc5\xb3, kurie fokusuodavo daleli\xc5\xb3 spindul\xc4\xaf (pvz., kad i\xc5\xa1laikyt\xc5\xb3 daleles kartu). O tiksliau sakant, kai dalel\xc4\x97s beveik pasiekia \xc5\xa1viesos greit\xc4\xaf, \xc5\xa1ie rezonatoriai didina daleli\xc5\xb3 energij\xc4\x85, kad b\xc5\xabt\xc5\xb3 sukurtos sunkios dalel\xc4\x97s, reikalingos susid\xc5\xabrimui. Kai dalel\xc4\x97s pagreitinamos iki maksimalios energijos, elektron\xc5\xb3 ir proton\xc5\xb3 \xc5\xa1akos (spinduliai) suduriamos viena su kita tam tikruose daleli\xc5\xb3 detektori\xc5\xb3 ta\xc5\xa1kuose. Kai susiduria elektronas ir pozitronas, jie anihiliuoja sukurdami laikinas daleles: foton\xc4\x85 arba Z bozon\xc4\x85. \xc5\xa0ios laikinos dalel\xc4\x97s akimirksniu skyla \xc4\xaf kitas elementari\xc4\x85sas daleles, kurios yra fiksuojamos mil\xc5\xbeini\xc5\xa1kuose daleli\xc5\xb3 detektoriuose.\n_START_SECTION_\nDetektoriai\n_START_PARAGRAPH_\nLEP tur\xc4\x97jo keturis didelius daleli\xc5\xb3 detektorius (Aleph, Delphi, Opal ir L3), i\xc5\xa1d\xc4\x97stytus tam tikrose po\xc5\xbeemin\xc4\x97se sal\xc4\x97se keturiuose susid\xc5\xabrim\xc5\xb3 ta\xc5\xa1kuose. Detektoriai geb\xc4\x97jo u\xc5\xberegistruoti daleles, j\xc5\xb3 energij\xc4\x85, judesio kiek\xc4\xaf ir kr\xc5\xabv\xc4\xaf.\n_START_SECTION_\nRezultatai\n_START_PARAGRAPH_\nLEP eksperiment\xc5\xb3 rezultatai leido tiksliai \xc4\xafvertint\xc4\xaf daugum\xc4\x85 Standartinio modelio dyd\xc5\xbei\xc5\xb3, leidusi\xc5\xb3 patvirtinti \xc5\xa1\xc4\xaf model\xc4\xaf. Svarbiausi j\xc5\xb3: i\xc5\xa1matuotos W ir Z bozon\xc5\xb3 mas\xc4\x97s.'